עונת 2025/2026 בליגה האירופית

**עונת 2025/2026 בליגה האירופית** היא העונה ה-55 בה מתקיימת תחרות הכדורגל המשנית למועדונים אירופאיים, שמאורגנת על ידי אופ"א, והעונה ה-17 מאז שונה שמה מגביע אופ"א לליגה האירופית.

הזוכה בתואר תשחק נגד זוכת ליגת האלופות בסופר קאפ האירופי ותקבל כרטיס לשלב הליגה של ליגת האלופות בעונת 2026/2027.

הגמר ייערך באצטדיון בשיקטש, באיסטנבול, טורקיה. ב-20 מאי 2026.

## העפלה
76–78 קבוצות מ-32–53 מתוך 55 ההתאחדויות החברות באופ"א צפויות להשתתף בעונת 2025/2026. (כולן עשויות להשתתף בשלבים השונים מלבד רוסיה שהושעתה מהמפעלים האירופיים לשנת 2025/2026 וליכטנשטיין לה אין ליגה מקומית). דירוג ההתאחדויות מבוסס על דירוג הליגות של אופ"א ומשמש לקביעת מספר הנציגות מכל התאחדות:

* ליגות המדורגות במקומות 1–12 שולחות 2 נציגות.
* ליגות המדורגות במקומות 13–33 (למעט רוסיה) שולחות נציגה אחת.
* מקום נוסף מוקצה למחזיקת הגביע בקונפרנס ליג.

בנוסף, 32 קבוצות שיודחו החל מסיבוב המוקדמות השני בליגת האלופות של אופ"א 2025/2026 יועברו לשלבים השונים בליגה האירופית, בהתאם לשלב בו הודחו:

* 12 המודחות משלב המוקדמות השני במסלול האלופות.
* 3 המודחות משלב המוקדמות השני במסלול הליגה.
* 6 המודחות משלב המוקדמות השלישי במסלול האלופות.
* 4 המודחות משלב המוקדמות השלישי במסלול הליגה.
* 5 המודחות משלב הפלייאוף במסלול האלופות.
* 2 המודחות משלב הפלייאוף במסלול הליגה.

### דירוג הליגות
הדירוג לעונת 2025/2026 הוא דירוג הליגות לשנת 2024, שמביא בחשבון את ביצועי נציגות הליגה בליגת האלופות בליגה האירופית ובקונפרנס ליג בעונות 2019/2020 עד 2023/2024.

### חלוקת הקבוצות לפי שלב

עקב השעייתה של רוסיה מכל התחרויות האירופיות לעונת 2025/2026 בוצעו השינויים הבאים:

* מחזיקת הגביע בליגה המדורגת 16 (דנמרק) תתחיל את דרכה בשלב המוקדמות השני במקום בשלב המוקדמות הראשון. בעקבות העובדה שהזוכה בעונת 2024/2025 בקונפרנס ליג צ'לסי העפילה לליגת האלופות דרך הליגה שלה נעשו השינויים הבאים:

* מחזיקת הגביע בעלת דירוג אופ"א הגבוה ביותר דינמו זאגרב העפילה ישירות לשלב הליגה במקום להתחיל את דרכה בשלב המוקדמות הראשון.
* מחזיקת הגביע בליגה המדורגת 34 (פינלנד) תחל את דרכה בשלב המוקדמות הראשון במקום בשלב המוקדמות השני בקונפרנס ליג.

### הקבוצות
בסוגריים המיקום או המפעל ממנו העפילה הקבוצה:

* **ג** - זכייה בגביע המקומי בעונה שעברה.
* **1–7** - מיקום בליגה בעונה שעברה.
* **UCL** - הודחה מליגת האלופות.
* **ECL** - מחזיקת הגביע בקונפרנס ליג.
** **UCL CH PO** - הודחה משלב הפלייאוף במסלול האלופות.
** **UCL LP PO** - הודחה משלב הפלייאוף במסלול הליגה.
** **UCL CH Q3** - הודחה משלב המוקדמות השלישי במסלול האלופות.
** **UCL LP Q3** - הודחה משלב המוקדמות השלישי במסלול הליגה.
** **UCL CH Q2** - הודחה משלב המוקדמות השני במסלול האלופות.
** **UCL LP Q2** - הודחה משלב המוקדמות השני במסלול הליגה.

## לוח זמנים
לוח הזמנים של התחרות הוא כדלקמן. המשחקים מתוכננים לימי חמישי מלבד הגמר, שיתקיים ביום רביעי, אם כי באופן חריג יכולים להתקיים בימי שלישי או רביעי עקב התנגשויות לוח זמנים.

## שלב המוקדמות

### שלב המוקדמות הראשון
הגרלת שלב המוקדמות הראשון נערכה ב־17 ביוני 2025. 16 קבוצות משתתפות בשלב המוקדמות הראשון. הסיבוב הראשון נערך ב־10 ביולי 2025 וסיבוב הגומלין ב-17 ביולי 2025.

### שלב המוקדמות השני
הגרלת שלב המוקדמות השני נערכה ב־18 ביוני 2025. 16 קבוצות השתתפו בשלב המוקדמות השני, 8 המנצחות בשלב המוקדמות הראשון ו-8 קבוצות שהתחילו את דרכן בתחרות בשלב זה, הסיבוב הראשון נערך ב־24 ביולי 2025 וסיבוב הגומלין ב־31 ביולי 2025.

### שלב המוקדמות השלישי
הגרלת שלב המוקדמות השלישי נערכה ב־21 ביולי 2025.

26 קבוצות השתתפו בשלב המוקדמות השלישי. 12 במסלול האלופות ו-14 במסלול הראשי. במסלול האלופות השתתפו 12 קבוצות שנשרו משלב המוקדמות השני בליגת האלופות במסלול האלופות. במסלול הראשי השתתפו 8 המנצחות בסיבוב השני במסלול הראשי, 3 קבוצות שנשרו משלב המוקדמות השני בליגת האלופות במסלול הראשי ו-3 קבוצות שהתחילו את דרכן בתחרות בשלב זה. הסיבוב הראשון נערך ב־7 באוגוסט 2025 וסיבוב הגומלין ב־14 באוגוסט 2025.

### שלב הפלייאוף
הגרלת שלב הפלייאוף נערכה ב-4 באוגוסט 2025.

24 קבוצות השתתפו בשלב הפלייאוף ללא חלוקה למסלול אלופות ומסלול ראשי, והוא הורכב מ-6 קבוצות שנשרו משלב המוקדמות השלישי בליגת האלופות במסלול האלופות. 7 המנצחות בשלב המוקדמות השלישי במסלול הראשי, 6 המנצחות בשלב המוקדמות השלישי במסלול האלופות. ו-5 קבוצות שהתחילו את דרכן בתחרות בשלב זה. הסיבוב הראשון נערך ב-21 באוגוסט 2025 וסיבוב הגומלין ב-28 באוגוסט 2025.

## שלב הליגה
הגרלת המשחקים בשלב הליגה נערכה ב-29 באוגוסט 2025. 36 קבוצות ישתתפו בשלב הליגה, 12 המנצחות בשלב הפלייאוף, 4 קבוצות שנשרו משלב המוקדמות השלישי בליגת האלופות במסלול הראשי, 2 קבוצות שנשרו משלב הפלייאוף בליגת האלופות במסלול הליגה, 5 קבוצות שנשרו משלב הפלייאוף בליגת האלופות במסלול האלופות. ו-13 קבוצות שיתחילו את דרכן בתחרות בשלב זה.

הקבוצות ישחקו כולן בליגה אחת, כאשר כל קבוצה הוגרלה לשחק מול שמונה קבוצות אחרות. 36 הקבוצות חולקו לארבעה דרגים שהכילו 9 קבוצות כל אחד על סמך דירוג אופ"א למועדונים בסיום העונה הקודמת, שמבוסס על תוצאות המועדונים בליגת האלופות, בליגה האירופית ובקונפרנס ליג ב-5 השנים הקודמות. כל קבוצה תשחק ארבעה משחקים בבית וארבעה משחקים בחוץ, אחד בבית ואחד בחוץ נגד קבוצה אחת מכל דרג (שני משחקים בסך הכל מול כל אחד מארבעת מהדרגים). כאשר קבוצה לא יכלה להיות מוגרלת נגד קבוצה מהמדינה ממנה היא מגיעה, כמו כן כל קבוצה יכלה להיות מוגרלת מול מקסימום 2 קבוצות מאותה המדינה.

8 הקבוצות עם מספר הנקודות הרב ביותר בתום 8 מחזורים יעפילו ישירות לשלב שמינית הגמר, בעוד מקומות 9–24 יתמודדו בשלב הנוקאאוט הראשוני על 8 המקומות הנוספים בשמינית הגמר.

### הדרגים
להלן הקבוצות שישתתפו בשלב הליגה (יחד עם הניקוד שלהן ע"פ דירוג אופ"א לשנת 2025):

### תוצאות ההגרלה

### טבלת הליגה

### תוצאות

## שלב הנוקאאוט
בשלב הנוקאאוט, הקבוצות יוגרלו למשחקים ראש בראש בשיטת בית-חוץ, למעט משחק הגמר שיתקיים באצטדיון נייטרלי וללא משחק גומלין. המנצחת בסיכום שני המשחקים תעפיל לשלב הבא. הגרלת המשחקים נקבעת חלקית מראש בהתאם למיקום של הקבוצות בסיום שלב הליגה. בשלב הנוקאאוט קבוצות מאותה מדינה יכולות להיפגש בכל השלבים. ההגרלה מתבצעת באופן הבא:

* בהגרלת שלב הנוקאאוט הראשוני שמונה הקבוצות שסיימו את שלב הליגה במקומות 9–16 יהיו מדורגות, ושמונה הקבוצות שסיימו את שלב הליגה במקומות 17–24 תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* בהגרלת שלב שמינית הגמר, שמונה הקבוצות שסיימו את שלב הליגה במקומות 1–8 יהיו מדורגות, ושמונה המנצחות בשלב הנוקאאוט הראשוני תהיינה לא מדורגות. ההגרלה תחולק לארבעה חלקים של ארבע קבוצות כל אחד בהתאם למיקום שלהן בסיום שלב הליגה, כאשר כל חלק כזה יכיל שתי קבוצות מדורגות ושתי קבוצות שאינן מדורגות. הקבוצות המוצבות בכל חלק תוגרלנה נגד אחת משתי היריבות האפשריות שלה, והקבוצות המדורגות יארחו את המשחק השני מבין השניים.
* החל משלב רבע הגמר לא תתקיים הגרלה, והמשחקים יקבעו מראש בהתאם למסלול שיקבע על סמך הדירוג של הקבוצות בשלב הליגה, כאשר הקבוצות שיסיימו במקומות 1–2 את שלב הליגה לא תוכלנה להיפגש לפני הגמר והקבוצות שיסיימו במקומות 1–4 לא תוכלנה להיפגש לפני שלב חצי הגמר. בשלב רבע הגמר הקבוצות שסיימו במקומות 1–4 יארחו את משחק הגומלין. ובשלב חצי הגמר הקבוצות שסיימו במקומות 1–2 יארחו את משחק הגומלין. במידה והן יודחו בשלב מקודם יותר הקבוצה שהדיחה אותן תתפוס את מקומן כמארחת משחק הגומלין. כמו כן תיערך הגרלה בכדי לקבוע מי תיחשב הקבוצה הביתית במשחק הגמר לצרכים מנהליים.

### שלב הנוקאאוט הראשוני
לשלב הנוקאאוט הראשוני העפילו 16 הקבוצות שסייימו את שלב הליגה במקומות 9–24. הקבוצות שסיימו במקומות 9–16 יהיו מדורגות והקבוצות שסיימו במקומות 17–24 יהיו לא מדורגות.

#### קבוצות שהעפילו

#### הגרלה
הגרלת שלב הנוקאאוט הראשוני נערכה ב-30 בינואר 2026. הקבוצות המדורגות יארחו את משחק הגומלין. הסיבוב הראשון נערך ב-19 בפברואר 2026 והסיבוב השני צפוי להיערך ב-26 בפברואר 2026.

#### תוצאות

### שמינית הגמר
לשלב שמינית הגמר יעפילו 16 קבוצות, 8 הקבוצות שסיימו את שלב הליגה במקומות 1–8 שיהיו מדורגות. ו-8 המנצחות בשלב הנוקאאוט הראשוני שיהיו לא מדורגות.

#### קבוצות שהעפילו

#### הגרלה
הגרלת שלב שמינית הגמר נערכה ב-27 בפברואר 2026. הקבוצות המדורגות אירחו את משחק הגומלין. הסיבוב הראשון נערך ב-12 במרץ 2026 והסיבוב השני ב-19 במרץ 2026.

#### תוצאות

### רבע הגמר
לשלב רבע הגמר העפילו 8 הקבוצות שינצחו בסיכום צמד המפגשים בשלב שמינית הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה. הסיבוב הראשון צפוי להיערך ב-9 באפריל 2026 והסיבוב השני ב-16 באפריל 2026.

#### תוצאות

### חצי הגמר
לשלב חצי הגמר יעפילו 4 הקבוצות שינצחו בצמד המפגשים בשלב רבע הגמר. כאשר המסלול נקבע מבעוד מועד לפני שלב שמינית הגמר בהתאם למיקום בסיום שלב הליגה ולהגרלה. הסיבוב הראשון צפוי להיערך ב-30 באפריל 2026 והסיבוב השני ב-7 במאי 2026.

#### תוצאות

### הגמר
הגמר צפוי להיערך ב־20 במאי 2026 באצטדיון בשיקטש שבאיסטנבול, טורקיה.

## סטטיסטיקות
סטטיסטיקות אינן כוללות את שלבי המוקדמות והפלייאוף אלא רק החל משלב הליגה.

נכון ל-19 במרץ 2026 בעונה זו הובקעו 471 שערים ב-176 משחקים, ממוצע של 2.68 שערים למשחק.

### מלך השערים
מעודכן ל-19 במרץ 2026

### מלך הבישולים
מעודכן ל-19 במרץ 2026

## ראו גם
* עונת 2025/2026 בליגת האלופות
* עונת 2025/2026 בקונפרנס ליג

## קישורים חיצוניים

## הערות שוליים

קטגוריה:עונות בליגה האירופית
קטגוריה:תחרויות כדורגל ב-2025
קטגוריה:תחרויות כדורגל ב-2026
קטגוריה:2025 באירופה
קטגוריה:2026 באירופה